
Y model atomig
Adeiledd atomig
	Term allweddol
	Diffiniad 

	Rhif atomig
	nifer y protonau mewn niwclews atom o elfen benodol

	Cyfansoddyn
	sylwedd pur wedi’i wneud o ddwy neu ragor o elfennau gwahanol y mae bondiau cemegol yn uno eu hatomau; mae’r atomau mewn cymhareb sefydlog

	Electron
	gronyn is-atomig â gwefr negatif sydd ag ychydig iawn o fàs ac sydd i’w ganfod ym mhlisg electronau/lefelau egni atomau

	Ffurfwedd/adeiledd electronau
	dyma sy’n rhoi nifer yr electronau ym mhob plisgyn/lefel egni o amgylch niwclews atom

	Plisgyn electronau/lefel egni
	yr ardal o amgylch niwclews atom lle mae’r electronau i’w canfod; mae gan bob lefel uchafswm o electronau y mae’n gallu eu dal

	Elfen
	sylwedd pur sydd wedi’i wneud o un math o atom yn unig

	Isotopau
	atomau sydd â’r un nifer o brotonau ond niferoedd gwahanol o niwtronau

	Rhif màs
	cyfanswm nifer y protonau a’r niwtronau mewn niwclews atom o elfen benodol

	Moleciwl
	dau atom neu ragor wedi’u cysylltu gan fondiau cemegol

	Niwtron
	gronyn is-atomig heb wefr sydd â màs cymharol o 1 ac sydd i’w ganfod mewn niwclews atom

	Niwclews
	canol yr atom, sydd â gwefr bositif ac sy’n cynnwys protonau a niwtronau

	Proton
	gronyn is-atomig sydd â gwefr bositif a màs cymharol o 1 ac sydd i’w ganfod mewn niwclews atom

	Màs atomig cymharol (Ar)
	màs cyfartalog atom o elfen, gan ystyried y canrannau o isotopau’r elfen sy’n digwydd yn naturiol

	Gwefr gymharol
	gwefr bositif (+) neu negatif (-) gronyn o’i chymharu â gwefr un proton

	Màs cymharol
	màs gronyn o’i gymharu ag 1/12 o fàs atom 12C

	Gronyn is-atomig
	gronyn sy’n llai nag atom


 


Atomau ac ïonau
	Term allweddol
	Diffiniad

	Atom
	y gronyn lleiaf posibl o elfen; mae atomau wedi’u gwneud o brotonau, niwtronau ac electronau

	Ïon
	gronyn â gwefr sy’n cael ei ffurfio pan fydd un neu ragor o electronau’n cael eu colli neu eu hennill o atom neu foleciwl


Diagramau gronynnau
	Term allweddol
	Diffiniad

	Anelastig
	ddim yn hyblyg

	Grymoedd rhyngfoleciwlaidd
	y grymoedd atynnu a gwrthyrru cymharol wan rhwng moleciwlau

	Egni cinetig
	yr egni sydd gan wrthrych oherwydd ei fudiant

	Gwres cudd
	egni sy’n cael ei drosglwyddo i sylwedd neu ohono yn ystod newid yn ei gyflwr ffisegol sy’n digwydd heb newid ei dymheredd

	Model
	cynrychioliad syml o rywbeth neu ffordd o egluro rhywbeth cymhleth

	Dellten reolaidd
	trefniant o atomau neu ïonau sy’n ailadrodd ac yn ffurfio strwythur 3D

